El Club de Lluita Camp de Morvedre i l'àrea d'Igualtat de l'Ajuntament de Sagunt presentaran este dissabte el projecte ‘Igualtat és llibertat’
12 de novembre 2019

![](/media/igsdothw/80c_tallerdefensapersonaligualdad.jpg)  
  

El Club de Lluita Camp de Morvedre, amb la col·laboració del departament d'Igualtat de l'Ajuntament de Sagunt, presenta el projecte ‘Igualtat és llibertat’, una iniciativa basada en activitats que conjuminen esport, amb els valors que aporten les tècniques de defensa personal, i la perspectiva de gènere i la igualtat. El projecte es presentarà este dissabte, 16 de novembre.

  

En el Poliesportiu Municipal (internuclis), concretament a la sala de lluita que està situada al costat de les pistes d'atletisme, tindrà lloc un curs de tècniques de Krav Maga aplicat a la defensa personal per a dones, que es realitzarà de 10 a 13 hores.

  

La resta de les activitats que han format part del projecte inclouen conferències i tallers dirigits a pares, professors i alumnat d'Educació Primària, i estaran dirigits i impartits per psicòlegs de la Universitat de València.

  

Totes estes activitats han abordat, des d'una perspectiva de gènere, el foment de valors com l'empatia, el respecte i la igualtat amb l'objectiu de lluitar contra la naturalització i la invisibilitat de la violència cap a les dones, alhora que es practica esport i es fomenten els valors que aporten les tècniques de defensa personal.​

*   [](http://www.facebook.com/sharer.php?u=https://aytosagunto.es/va/actualitat/el-club-de-lluita-camp-de-morvedre-i-l-area-d-igualtat-de-l-ajuntament-de-sagunt-presentaran-este-dissabte-el-projecte-igualtat-es-llibertat/ "Facebook")
*   [](http://twitter.com/share?url=https://aytosagunto.es/va/actualitat/el-club-de-lluita-camp-de-morvedre-i-l-area-d-igualtat-de-l-ajuntament-de-sagunt-presentaran-este-dissabte-el-projecte-igualtat-es-llibertat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-club-de-lluita-camp-de-morvedre-i-l-area-d-igualtat-de-l-ajuntament-de-sagunt-presentaran-este-dissabte-el-projecte-igualtat-es-llibertat/ "Linked In")
*   [](mailto:?body=https://aytosagunto.es/va/actualitat/el-club-de-lluita-camp-de-morvedre-i-l-area-d-igualtat-de-l-ajuntament-de-sagunt-presentaran-este-dissabte-el-projecte-igualtat-es-llibertat/)